runetrust/blame-folketinget-dk huggingface dataset:
Frank Jensen (S), 1998-04-22:
Fru Birthe Rønn Hornbech spurgte direkte om lovens anvendelsesområde, når det gælder rockere, der tager ophold på værtshuse, og der blev henvist til den konkrete sag fra Liseleje i juni sidste år, som jo udviklede sig ganske, ganske alvorligt, og hvor en gennemført aktion mellem rockergrupperne førte til et drab.
Birthe Rønn Hornbech (V), 1999-04-23:
Jeg var bekymret for, hvordan en lov, der gav længere ophold, ville virke på tilliden til NATO's aktioner, og derfor bad jeg indenrigsministeren om at komme med de bekymringer, der må være i NATO over den ordning vi har lavet, og det har jeg fået svar på, nemlig at jeg ikke har nogen grund til bekymringer.
Anders Samuelsen (NY), 2007-12-13:
Til folketingsvalg er spærregrænsen på 2 pct., og jeg skal da selvfølgelig medgive, at hvis tingene fortsætter, som de gør i øjeblikket, så skal vi i Ny Alliance selvfølgelig begynde at overveje, om vi ikke enten skal sænke spærregrænsen en anelse eller give mulighed for valgtekniske samarbejder.
Johanne Schmidt-Nielsen (EL), 2015-07-03:
Jeg synes faktisk, at det er pinligt ud over alle grænser, at den måde, højrefløjen i Danmark, den måde Venstre vælger at reagere, er ved at sige: Hvordan kan vi på alle mulige tænkelige måder forsøge at sørge for, at flygtningene ikke kommer til Danmark?
Kaare Dybvad Bek (S), 2022-01-27:
Som reglerne er i dag, kan ethvert medlem af en kommunalbestyrelse anmode om, at et bestemt spørgsmål behandles i kommunalbestyrelsen, og alle borgere kan rette henvendelse til et kommunalbestyrelsesmedlem, hvis de gerne vil have en konkret sag på dagsordenen.
Per Clausen (EL), 2005-05-17:
Jeg synes først og fremmest, og det er måske der, vi går lidt skævt i denne debat, altså at der er meget lidt vilje til at tage udgangspunkt i miljøproblemerne og i løsningen af dem som centrale og med dem som kernen, også når man snakker om globaliseringsstrategier osv.
Kristian Thulesen Dahl (DF), 2016-01-20:
Så hvis vi skal have det bragt ned, skal vi komme med nye redskaber, og hvis den østrigske regeringskoalition står fast på, at de sætter et maksimumantal for, hvor mange asylansøgere de mener at kunne magte at tage pr. år, vil ministeren så positivt overveje – altså hvis de får lov til at gøre det – det samme for Danmark?
Karsten Hønge (SF), 2017-04-07:
Det skulle da være det, som jeg mener at ordførertalen skulle slutte med, og at man derfor i øvrigt kan stemme for det forslag til vedtagelse, der ligger, som slår fast, at de ikke behøver at sidde derude og være bange for, hvad man kan finde på i de natlige forhandlinger ovre i Finansministeriet.
Karin Nødgaard (DF), 2014-10-30:
Kan ministeren forsikre mig om, at der aldrig nogen sinde vil opstå en historie efter den 1. januar 2015, hvor vi ser de her skrækscenarier af nogle ældre, der får frataget deres hjemmehjælp fuldstændig, fordi de har sagt, at de ikke magter at være med i et rehabiliteringsforløb?
Rasmus Jarlov (KF), 2019-12-18:
Det tror jeg faktisk ikke det er, for da jeg for et par uger siden var i Danmarks Radio for at diskutere finanslovsaftalen med Socialdemokraternes finansordfører, Christian Rabjerg Madsen, oplyste han, at finansloven ville hæve arbejdsudbuddet, svagt, ikke meget, han påstod ikke, det ville blive hævet meget, men han påstod, at den ville hæve arbejdsudbuddet.
Brian Mikkelsen (KF), 2008-11-06:
Det er forslagsstillernes opfattelse, at en sådan forbudszone vil være meget indgribende over for lastbiltrafikken, at kommunens vurdering af konsekvenserne af forbudszonen er baseret på mangelfulde oplysninger, og at zonen med stor sandsynlighed vil have en negativ indvirkning på trafiksikkerheden og miljøet.
Brian Mikkelsen (KF), 1999-11-04:
Den er et tvivlsomt indgreb i demokratiske borgeres lovlige forretninger, og med de store diskussioner, der har været om den tilbagevirkende kraft, EU-ret og så senest også miljødelen her, må det være rimeligt, at Skatteudvalget får lejlighed til at drøfte de nye oplysninger. Så vi henstiller til, at man får trukket sagen tilbage, så vi kan diskutere den endnu en gang.
Anders Samuelsen (RV), 2001-04-19:
For samtidig med at det er befriende, at vi nu har en generel anerkendelse af, at udlicitering er her, og at det derfor gælder om at få det bedst mulige ud af den, så vil jeg også godt markant og tydeligt fra Det Radikale Venstres side sige, at udlicitering ikke er et mål i sig selv. At gøre debatten om en offentlig sektor, hvor man får mest muligt for pengene, og hvor arbejdet for at højne kvaliteten gøres til udelukkende et spørgsmål om udlicitering eller ej, er simpelt hen for fattigt. Velfærdsdiskussionen fortjener bedre end det, og det gør selvfølgelig også debatten om et bedre eller et dårligere arbejdsmiljø. Hvorfor ikke først og fremmest kigge indad og se på, hvordan man forbedrer forholdene internt i den offentlige sektor mest muligt og gør den offentlige sektor mest muligt konkurrencedygtig ikke blot på prisen, men også som en spændende, kreativ og udfordrende arbejdsplads.
Line Barfod (EL), 2007-10-10:
Er det noget af det, ministeren vil arbejde på at sikre: at mennesker, der er syge, også skal have en indkomst, der gør, at de selv og deres familie kan overleve, kan have penge nok til at købe den nødvendige mad, kan have penge nok til at betale deres husleje, så de ikke får de sundhedsproblemer, vi ellers ser?
Maja Panduro (S), 2010-11-24:
Hvis det er et fejlcitat, er det selvfølgelig en anden sag, men var det ikke værd at tage en snak med sit partis politiske ordfører om det, således at hun kan berigtige citaterne, hvis hun er fejlciteret, frem for at der skal brede sig sådan en misforståelse i befolkningen enten om, hvad gældende lovgivning er, eller om, hvordan De Konservative stiller sig til den gældende lovgivning?
Carsten Bach (LA), 2023-05-02:
Der er allerede begyndende antræk til stærke teknologisamarbejder og forsvarsindustrielt samarbejde de nordiske lande imellem, og det skal der sættes mere skub på, særlig nu, hvor Danmark er kommet ud af slæbesporet i det europæiske forsvarssamarbejde, og særlig fordi vi ved, at det danske forsvar jo har et stort it-, digitaliserings- og teknologiefterslæb.
Jørgen Arbo-Bæhr (EL), 2007-05-02:
Jeg er fuldstændig klar til at tage en åben og fordomsfri debat om hvad som helst, inklusive tørklæder og andre beklædningsgenstande, men det er jo ikke det, det her drejer sig om, så derfor kunne jeg godt tænke mig at vide, hvordan statsministeren betragter en sådan udtalelse som den, vi her diskuterer fra hr. Søren Krarup.
Line Barfod (EL), 2006-12-08:
Det var rart at få Dansk Folkepartis ordfører på talerstolen, selv om det kun var for en kort bemærkning og ikke med en ordførertale, for nu står det jo klart, at når Dansk Folkeparti sagde, at man ikke ville gå med til skattelettelser i resten af denne valgperiode, fordi man ønskede at bruge penge på velfærd i stedet for skattelettelser, så var der i hvert fald én undtagelse, og den var, at det ikke gælder for landbruget.
Jan E. Jørgensen (V), 2020-01-14:
Og når man tænker tilbage på debatten dengang, kan man jo godt i sit stille sind glæde sig over, at der stadig kan udgives aviser og uddeles Cavlingpriser og sendes nyhedsudsendelser hver aften, for man fik indtrykket af, at det fremover ville være nærmest umuligt.
Helge Adam Møller (KF), 2001-02-01:
Det er så det, hr. Søren Søndergaard kalder, at politimesteren er naiv, men jeg har en opfattelse af, at politimester Jørn Bro, som til daglig omgås politifolk, som skal ud og fange alle de tyve, der laver alt det her, ved noget mere om livets realitet end hr. Søren Søndergaard, som tilbringer alt for mange af sine timer bag Christiansborgs tykke mure.
Rosa Lund (EL), 2019-01-11:
Til sidst vil jeg bare sige, at jeg selv tit synes, det kan være sådan, når man diskuterer forskning, at det bliver sådan lidt fluffy, og at det bliver noget med nogle store ord om fremtidens arbejdspladser og fremtidens klima og basisbevillinger og innovation osv., men i virkeligheden er det meget simpelt.
Margrethe Vestager (RV), 2012-02-08:
Det var sådan set noget, som man egentlig også skulle tro var noget, som Enhedslisten, der, som jeg har forstået det, sagt lidt på jysk, ellers er noget tøvende over for Den Europæiske Union og dens gøren og laden, måtte kunne identificere sig med, så de kunne sige: O.k., det er fair nok, det kommer hjem i Folketinget, og så kan vi forholde os til det.
Rasmus Nordqvist (ALT), 2018-01-18:
Er ordføreren slet ikke bekymret for, at vi, hvis man bygger et system op kun på kapitalens frie bevægeligheds præmisser, netop mister noget af den sociale balance, der jo netop er i EU, hvor man også snakker mennesker, og hvor man er begyndt at arbejde med en social søjle, som netop skal sætte øget fokus på, at det her altså også handler om mennesker.
Sophie Løhde (V), 2023-03-02:
Så skal vi selvfølgelig også dykke ned i – det har vi også gjort på det møde, vi havde i forgårs – hvad der er op og ned, i forhold til hvad andre lande gør, hvad der er klar evidens for, hvad der måske ikke er klar evidens for, og i hvert fald sikre, at vi har styr på fakta.
Jann Sjursen (KD), 2004-04-22:
Vi synes, det er fint, at man fremmer en øget investorbeskyttelse, samtidig med at man altså også etablerer en regnskabskontrol, et børspoliti, som kan være med til at sikre, at den offentlige kontrol kan ske fyldest på en god måde i forhold til de forskrifter, der er givet på området, og ikke mindst med hensyn til de internationale regnskabsstandarder, som bliver stadig mere vigtige, også for vort eget samfund.
Bertel Haarder (V), 2008-12-11:
Forleden kunne vi fejre, at danske elever i 4. klasse nu er lige så gode til matematik og naturfag, som de tidligere var i 5. klasse, og tidligere har vi kunnet fejre, at børnene i 3. klasse nu er lige så gode til at læse, som børnene tidligere var i 4. klasse.
Christoffer Aagaard Melson (V), 2024-05-03:
Vi synes, der er opnået en rigtig fin balance i det her lovforslag, hvor der efter dialog med branchen er sikret en balance, hvor vi får opbygget et bedre overblik og nogle større lagre af den mest livsvigtige medicin, som så skal hentes på apoteket, så vi i mindre grad risikerer, at vi løber tør for det, samtidig med at det forhåbentlig ikke er blevet så omfattende og tungt, at det gør det helt store ved de gode priser, vi har, og virksomhedernes lyst til at byde ind på også at levere produkter til det danske marked.
Jette Gottlieb (EL), 2020-06-23:
Derfor er det påtrængende, at regeringen og Folketinget udviser samfundssind og rettidig omhu: samfundssind ved at vise viljen til at påbegynde forhandlinger om højere dagpenge, så ingen skal gå fra hus og hjem; rettidig omhu ved allerede nu at tage højde for de 100.000, som vil blive ramt af en økonomisk krise, der for mange kan komme til at vare i flere år.
Finn Sørensen (EL), 2016-05-10:
Er ordføreren opmærksom på, at de regler, man vil indføre, betyder, at man afskærer kommunerne fra at sende flygtninge på et højskoleophold, fordi man skriver, at for jobparate flygtninge, og det er jo pr. definition dem alle sammen efter det her lovforslag, uanset hvordan de i øvrigt har det, må der maks. gå 6 uger mellem hvert virksomhedsrettet tilbud.
Pia Kjærsgaard (DF), 1999-03-19:
Ud af de måske 12.000 somaliere, der befinder sig her i landet, er der vel tidligere udvist 7 personer tvangsmæssigt efter en masse palaver, og en enkelt person er vist nok ifølge ministerens eget talepapir på et samråd for nylig taget frivilligt ud af landet.
Ole Sohn (SF), 2004-04-15:
Til gengæld er jeg noget skuffet over Socialdemokratiet i en situation, hvor vi under førstebehandlingen i den grad blev presset af Venstres ordfører, hr. Leif Mikkelsen, i forhold til udpegningen af repræsentanterne til Team Danmarks bestyrelse, til at gå væk fra det, der lå i ministerens
Jan E. Jørgensen (V), 2019-10-31:
Tyrkiet ligger, hvor Tyrkiet nu engang ligger, og derfor er det også vigtigt, at vi ikke fuldstændig afskærer os fra enhver form for dialog med Tyrkiet, hvor ubehageligt vi end mener at det nuværende styre med præsident Erdogan i spidsen opfører sig.
Charlotte Antonsen (V), 2004-11-25:
Vi er jo altså nødt til at forholde os til virkeligheden, og virkeligheden i dag er, at Enhedslisten burde have trukket det her forslag og glædet sig over, at der nu er en ny forhandlingssituation i Mellemøsten, og så lade være med at forsøge at spille kegler.
Birthe Skaarup (DF), 2003-05-27:
Selve forslaget, B 92, har jo fuldstændig ændret karakter, men jeg synes, at jeg bliver nødt til at sige her i dag, at det, at så alvorligt syge patienter, som der her er tale om, muligvis og forhåbentlig kan få et bedre liv med medicinalproduktet Marinol, som de nu får lejlighed til at bruge, skyldes jo, at nogle partier er blevet ved med at presse på i denne her sag.
Karen J. Klint (S), 2018-05-17:
Og hjælper det at gøre noget via straffen, er vi åbne over for det, men vi skal så bare også finde en finansiering og også en praktisk mulighed for, at man så kommer til at afsone andre steder end i de danske fængsler. Så min konklusion i dag som ordfører for Socialdemokratiet er, at jeg ikke kan stå her og siger ja til, at det lige skal være 1 år, sådan som DF foreslår i B 107, men vi siger ja til at drøfte skærpelsen til det niveau, hvor det giver en øget mulighed for at hjemsende folk til afsoning i hjemlandets fængsler.
Özlem Sara Cekic (SF), 2010-04-26:
Jeg vil rigtig gerne vide, om ordføreren er indstillet på at gå ind seriøst og sikre – ud over det der med at lave de her bureaukratiske stramninger – flere muligheder, men også bedre ressourcer i forhold til kommunerne, så de faktisk kan opklare nogle af de her sager.
Gitte Lillelund Bech (V), 2011-12-21:
Så jeg vil bare fra Folketingets talerstol gøre opmærksom på, at ministeren opererer med et provenu, som ikke er indregnet her, men som rent faktisk kunne have dækket lige præcis det, der drejer sig om pengetanksreglen, lovforslag nr. L 30 A, som der blev stemt om tidligere i dag, og som vi havde en meget, meget stor debat om i går.
Helle Thorning-Schmidt (S), 2012-05-30:
Men jeg synes samtidig også, at Venstre skylder en forklaring på, hvordan man, når man beder om skattelettelser for 13 mia. kr., hvoraf 5 mia. kr. er omprioriteringer i den offentlige sektor, så samtidig kan fastholde de 0,8 i vækstprocent.
Pernille Vermund (NB), 2022-05-05:
Kunne vi ikke bare for en gangs skyld prøve det, om ikke andet så af hensyn til de unge mennesker, som lige om lidt – som Socialdemokratiets ordførers egne børn, der endnu ikke har nået den her alder – rammer den alder, hvor de jo risikerer at blive konfronteret af bander eller andre, som sælger det på det illegale marked?
Lars Løkke Rasmussen (V), 2017-05-16:
Først og fremmest bekymrer det mig, at de børn og unge, som i virkeligheden forlader folkeskolen med de ringeste forudsætninger for at komme videre i livet, bliver mødt af de mest komplicerede tilbud, hvorimod det for dem, der har tilegnet sig de færdigheder, vi egentlig synes alle børn skulle have, er meget enkelt, altså det er erhvervsskole, det er gymnasium, det er HTX, det er til at finde ud af.
Morten Messerschmidt (DF), 2008-04-22:
Nu har jeg så i dag sagt, at jeg godt kan se, at der ikke er flertal for en protokol, og derfor er jeg kommet med et forslag til vedtagelse, hvori det bliver sagt, at vi må have en topmødeerklæring, og så kommer fru Anne Grete Holmsgaard med et forslag, som overhovedet ikke indeholder ordet topmødeerklæring.
Kim Edberg Andersen (DD), 2025-03-28:
Men det er jo, fordi ordføreren fra Enhedslisten ikke forholder sig til, at det her er en markedsøkonomi, og man skævvrider jo kun udbud og efterspørgsel, hvis man gjorde det her i en bragende lavkonjunktur, hvor hundredtusindvis af danskere var arbejdsløse.
Anders Fogh Rasmussen (V), 2002-04-09:
Hvis jeg nu her i Folketingssalen alene holder mig til det, der er tilkendegivet over for pressen, samt hvad der er sagt her i Folketingssalen, skal jeg for det første henvise til en pressemeddelelse af 16. februar 1999, hvor den daværende udenrigsminister udtalte følgende: »Jeg vil gerne gentage, hvad jeg tidligere har sagt: Danmark fordømmer klart og utvetydigt enhver form for terrorisme.
Helge Adam Møller (KF), 2004-10-28:
Jeg synes selvfølgelig, det er helt naturligt, hvis forældrene bliver skilt, når børnene er 1 eller 3 år, at de 3, 5, 7 eller 9 år efter har mulighed for at tage den samværspraksis, der er lavet på det tidligere tidspunkt, op, hvis den ene eller allerbedst begge parter er enige om det.
Ellen Trane Nørby (V), 2017-02-03:
Det er, fordi vi som partier har valgt at sige, at det er vigtigt også at tilvejebringe ressourcer de steder i vores sundhedsvæsen, hvor der er behov for at sikre en bedre behandling, mere kvalitet og have fokus på, hvordan vi sikrer nogle bedre forløb for patienterne.
Holger K. Nielsen (SF), 2007-03-28:
Er Venstres ordfører ikke enig i, at hvis man anlagde almindelige demokratiske standarder, som man gør andre steder i verden, ville Rusland falde igennem med et brag, og at det primært skyldes økonomiske interesser, naturgasinteresser, når man bliver ved med at køre den her servile tone i forhold til Rusland – hvilket hele EU i virkeligheden gør med hensyn til den undergravning af demokratiet, der finder sted i Rusland i øjeblikket?
Marianne Jelved (RV), 2004-10-07:
Vi synes altså, det er temmelig godt klaret, hvis vi kan ændre skattesystemet på en sådan måde, at almindelige folk med indkomster på op til f.eks. 400.000 kr. fremover – hvis vi havde 90 mandater – kun skal arbejde 2 timer for at betale for en ydelse, hvor håndværkeren får 100 kr. i overskud, efter at han har betalt skat og moms.
Villum Christensen (LA), 2016-01-26:
I bemærkningerne til beslutningsforslaget henvises der en del til Jyllands-Postens artikler om sagen, men med al respekt for dette fremragende dagblad bør vi nok også konsultere den officielle ulykkesstatistik opsplittet på netop vejtyper og de mange lokale forhold, som oftest er helt afgørende.
Mette Gjerskov (S), 2010-01-26:
Jeg står der og tænker på de tusindvis, ja, måske oven i købet millioner af mennesker, der risikerer at dø på grund af klimaforandringerne i fremtiden – mennesker, hvis liv og fremtid kunne reddes, hvis bare verden ville tage sig sammen, hvis verden ville stå sammen om at løse problemet, mindske klimaforandringerne og sikre kloden en grøn fremtid.
Benny Engelbrecht (S), 2021-01-20:
Der er ingen tvivl om, at hvis der er uklarheder, har vi jo også fra dansk side kun én interesse, og det er at få dem afklaret, men det er den svenske regering, som har stillet de givne krav, og derfor er det også dem, der i givet fald skal klargøre, hvad der er nødvendigt.
Rune Lund (EL), 2006-10-25:
Ja, men jeg vil sige til udenrigsministeren, at det, der sker i den virkelige verden, er, at Danmark i Irak og i Afghanistan deltager i militære operationer, hvor folk, der bliver taget til fange, kan ende med at komme på Guantánamo og blive udsat for indholdet i den nye amerikanske torturlov.
Claus Hjort Frederiksen (V), 2008-06-12:
Jeg vil gerne spørge fru Line Barfod, om fru Line Barfod mener, at det er rigtigt, at man på områder uden opsigelsesvarsel ved 13 timers ugentligt arbejde kan optjene understøttelse i op til 37 timer ugentligt resten af livet, indtil man går på folkepension.
Morten Bødskov (S), 2013-03-20:
Det er en god aftale, fordi den giver politiet rammerne til at lave det, som politiet gør nu, nemlig sætte hårdt ind over for de hårde, samtidig med at man deltager aktivt bl.a. i det forebyggende arbejde rundtomkring i de boligområder, hvor vi ved der er problemer.
Jan E. Jørgensen (V), 2013-06-04:
Men som jeg hørte det, sagde ministeren også, at det jo skal ses i sammenhæng med offentlighedslovens regler om ekstrahering, altså at hvis der er oplysninger i en mail, som er faktiske oplysninger, hvis der er oplysninger i en mail, som er faglige vurderinger i endelig form, så skal de ekstraheres.
Mette Abildgaard (KF), 2018-02-01:
Jeg tror ikke, der er nogen til stede i salen her, der er i tvivl om fru Ida Aukens engagement i den her sag, men hvis jeg skal være helt ærlig, synes jeg, at fru Ida Auken skal overveje, hvordan man bruger det engagement mest konstruktivt, for lige nu bliver det mest brugt til at være bedrevidende over for forskere fra Aarhus Universitet, til at være bedrevidende over for politiske kolleger, slynge noget ud til højre og venstre, at vi skal trække det ene og det andet tilbage, for vi må forstå, at det kun er fru Ida Auken, der har den totale sandhed og indsigt i den her problemstilling, og det er ikke specielt klædeligt.
Rasmus Vestergaard Madsen (EL), 2021-04-29:
Allerede nu går lidt over halvdelen af midlerne til det transeuropæiske transportnets jernbaneprojekter; den andel skal efter Enhedslistens opfattelse stige til mindst 60-70 pct. med den konsekvens, at vi jo også skal nedprioritere motorvejsprojekter.
Jette Gottlieb (EL), 2024-03-12:
Jeg kan godt forstå, at man siger, at man nu har nedsat et ekspertudvalg, og at man så vil vente, til det er kommet med sine resultater, men udvalget har jo ikke nogen praktiske ting at bygge videre på, når det kommer med sit udspil, så derfor er det en måde at sikre, at man har en eller anden form for praktisk grundlag for, hvad et sådant forslag ville betyde, på.
Jørgen Arbo-Bæhr (EL), 2007-05-10:
Kvalitet i velfærdsydelser kan kun lade sig gøre ved at have glade medarbejdere, og glade medarbejdere får man ved at lønne dem ordentligt, ved at give dem ferie, ved at give dem ordentlige ansættelsesforhold og i alle forhold vise, at de bliver værdsat for det arbejde, de gør.
Lars Løkke Rasmussen (V), 2011-02-09:
, men uden at ville bidrage til at skabe de værktøjer, der skal til for at sikre at få det under kontrol – på trods af at folkesocialisterne ikke byder sig til, fået vedtaget et sæt regler, der skaber stor sandsynlighed for, at kommunerne efterlever det, der er besluttet.
Line Barfod (EL), 2010-11-17:
Det er derfor, at jeg gerne vil høre, hvordan ministeren kan mene, at det er lovligt at foretage overvågning og lave registreringer, uden at der er nogen kontrol med de registreringer af danske borgere, som f.eks. deltager i en fuldt lovlig demonstration, eller som går frem og tilbage, fordi de skal til og fra deres arbejde via stationen.
Jens Rohde (KD), 2021-05-21:
Kommer man til skade med sin hånd, sådan som jeg gjorde her for 14 dage siden, så kan man gå ned på sygehuset og få den mest fantastiske behandling for det – røntgen to gange, jeg bliver indkaldt til scanning af mit håndled for at tjekke, at der ikke er noget indeni, som er brudt, og man sidder der og tænker, sikke en luksus, og man kan jo godt se, at vejret har været godt, fordi folk, der har lavet havearbejde, vælter ind, især os midaldrende mænd, for hver gang vi gør noget, som vi ikke er vant til, kommer vi jo til skade, og det skal man være varsom med – men når noget går galt oppe i ens hoved, er det straks sværere, og det er i hvert fald dyrt.
Søren Søndergaard (EL), 1999-12-17:
Enhedslistens negative holdning til det her forslag er kendt, så jeg vil ikke gentage alle argumenterne, men sige, at vi opfatter lovforslaget som et bidrag til den brændemærkning af en bestemt gruppe, som er i befolkningen, nemlig de såkaldt fremmede, udlændingene, de andre, dem, der ikke er som vi.
Jørgen Estrup (RV), 1998-04-16:
Jeg vil godt starte med hr. Søvndal og minde om, at vi ikke har tænkt os at stemme imod SF's forslag, men vi har altså valgt i Forsvarskommissionens og sagens tjeneste at bruge den del af regeringsgrundlaget, som snakker om Forsvarskommissionens arbejde.
Tom Behnke (KF), 2008-05-08:
Det er ikke altid, jeg har hørt Enhedslisten sige det, men det har vi altid stået for, og det er glædeligt, at Enhedslisten fremsætter et forslag om hurtig konsekvens, om hurtigere indgriben, og om, at der sørges for, at børn og unge første gang, de træder ved siden af, får at vide, at det var forkert, at de skal lade være med at gøre det igen, og at det har nogle konsekvenser, når man overtræder lovgivningen her i landet.
Sophie Løhde (V), 2008-04-15:
Netop i en tid, som vi befinder os i nu med en historisk mangel på arbejdskraft, stiller det jo særlig store krav til den offentlige sektor om, at vi dagligt på såvel sygehuse som plejehjem sikrer, at både personale og økonomiske midler anvendes bedst muligt og ikke mindst der, hvor de gør størst nytte.